cyanic-selkie/wikianc huggingface dataset:
Lake Thomas
Lake Thomas er ein innsjø av smeltevatn som i nordvest og nordaust grensar til Robertson Ridge og Clarkbreen i Victoria Land. Han vart namngjeven av Advisory Committee on Antarctic Names (US-ACAN) etter Robert H. Thomas, som deltok i US Antarctic Research Program (USARP) i dei glasiologiske undersøkingane av Rossisen i 1973–74 og 1974–75.
Cupfinalen i fotball 2018/Menn
Cupfinalen for menn 2018 var den siste og avgjerande kampen i Noregsmeisterskapen i fotball for menn, den 113. cupfinalen i Noreg. Kampen stod mellom Rosenborg Ballklub frå Trondheim og Strømsgodset Idrettsforening frå Drammen. Finalen vart avvikla søndag 2. desember 2018 på Ullevaal Stadion i Oslo framfor 22 182 tilskodarar. Rosenborg vann kampen 4–1 og kunne ta imot klubbens 12. kongepokal.
Laga
Rosenborg BK sitt vinnarlag bestod av: André Hansen, Vegar Hedenstad, Tore Reginiussen, Even Hovland, Birger Meling, Mike Jensen (kaptein), Anders Konradsen, Anders Trondsen, Pål André Helland, Nicklas Bendtner og Samuel Adegbenro. Yann-Erik de Lanlay tok over for Adegbenro i det 56. minutt, Jonathan Levi fekk spele eit langt kvarter i staden for Hedenstad og Alexander Søderlund ti minutt i staden for Helland.
Strømsgodset stilte med: Morten Sætra, Lars Vilsvik, Mounir Hamoud, Jacob Glesnes (kaptein), Jonathan Parr, Henning Hauger, Herman Stengel, Amahl Pellegrino, Tokmac Nguen, Eirik Ulland Andersen, Mustafa Abdellaoue. 15 minutt før full tid måtte Pellegrino vike plass for Lars Sætra. Martin Ovenstad og Kristoffer Tokstad fekk spele siste ti minutta, ut fór Stengel og Vilsvik.
Trond Ivar Døvle frå Fjellhamar dømde oppgjeret.
Molasse
Molasse er sandsteinar, skiferar og konglomerat avsett føre stigande fjellkjeder, danna på eit seint stadium av foldinga, då det topografiske relieffet var kraftig. Han vert mest nytta om slike avsetningar i Alpane, men òg i vidare tyding om liknande danningar frå eldre fjellkjeder, mellom anna om dei sensiluriske og devonske avleiringane i Den kaledonske fjellkjeda i Noreg.
Filmen Annette
Annette er ein film frå 2021 regissert av Leos Carax, den første filmen hans på engelsk. Manuset og musikken var skriven av Ron Mael og Russell Mael frå rockegruppa Sparks, og dei skreiv tekstane i lag med Carax. Filmen, som er skildra som ein rockeopera, følgjer ein standupkomikar (Adam Driver) og kona hans som er operasongar (Marion Cotillard) og korleis livar deira endrar seg når dei får det første barnet sitt. Simon Helberg og Devyn McDowell har òg roller i filmen.
Annette hadde premiere på filmfestivalen i Cannes den 6. juli 2021, der Carax mottok prisen for beste regissør. Filmen har fått positive meldingar frå kritikarar.
Plot
Etter eit raskt frieri, erklærer den provoserande standup-komikaren Henry McHenry offentleg trulovinga si med den verdskjente sopranen Ann Desfranoux. Kort tid etter føder Ann dottera deira Annette, framstilt av ei marionettdokke i tre. Ekteskapet blir humpete når Henry byrjar å ta vare på Annette medan karrieren til Ann blømer og tar henne utanlands.
Seinare har Ann draumar om seks kvinner som kjem fram med tiltalar om tidlegare overgrep frå Henry og mareritt om at Henry nesten drep henne. Heime byrjar Henry sin karriere å gå utanfor, forverra av eit samanbrot på scena, og han kjem til å mislika suksessen til Ann. Dei to planlegg eit privat cruise med mål om å reparera forholdet deira. Likevel endar cruiset i katastrofe når Ann fell over bord i løpet av ei stormfull natt etter at ein rusa Henry tvingar henne til å danse vals med han. Etter å ha innsett at kona hans er død, kjem Henry til ei øy med Annette ved hjelp av ein livbåt. Der sovnar begge, då spøkelset til Ann plutseleg dukkar opp og gir stemma si til spedbarnet Annette som ei form for hemn slik at ho kan heimsøka Henry.
Sjølv om han er frikjent for juridisk mistanke om Ann sin død, er Henry i ein økonomisk blindveg utan inntekta hennar. Han kontaktar den tidlegare akkompagnatøren til Ann, avslører songstemma til Annette og foreslår at dei bruker gåva hennar til ei musikalsk framsyning. Akkompagnatøren er motvillig samd, etter å ha vore forelska i Ann og medan dei turnerer blir Baby Annette ein verdsomspennande hit. Henry fortset å drikka mykje og halda seg ute seint, heimsøkt av minnet om Ann. Ei natt, då han kjem heim, overhøyrer Henry Annette synga ei attgjeving av «We Love Each Other So Much», som var songen til Ann og Henry. Han konfronterer akkompagnatøren, som indikerer at han er den verkelege faren til Annette. Som gjengjeld druknar Henry han i bassenget i bakgarden, noko Annette er vitne til frå soveromsvindauget sitt. Henry planlegg ein siste opptreden i pauseshowet på «Hyperbowl», men Annette nektar å synga, og erklærer i staden «Daddy kills people» til det fullsette stadionet. Henry blir stilt for retten og dømt.
Nokre år seinare besøker Annette faren i fengselet. Annette, plutseleg portrettert av ei levande menneskejente, nektar for forsøket hans på forsoning og skuldar til og med mora for å ha brukt henne for å hemna seg. Ho fortel han at han no «ikkje har noko å elska». Etter at den levande Annette drar, ligg Annette-dokka livlaus på golvet.
Musikk
Den første songen frå filmmusikken, «So May We Start», kom ut på singel den 28. mai 2021.
Dei fleste filmstjernene gjer si eiga synging. Cotillard har sunge i tidlegare filmroller og har hatt ein musikkarriere utanom filmkarrieren, og Driver har òg sunge i tidlegare filmar.
Ein ny singel, «We Love Each Other So Much», kom ut via strøyming den 25. juni 2021. Filmmusikkalbumet Annette (Cannes Edition - Selections from the Motion Picture Soundtrack) kom ut på CD og vinyl på MasterWorks / Milan via Sony Music: det består av 15 spor. Unlimited Edition: The Original Movie Soundtrack kom ut digitalt og som ein dobbel-CD kort tid etter og inneheld bokstavleg talt all musikk frå filmen i tillegg til demoar.
Filmen brukar i tillegg element frå tidlegare Sparks-spor, inkludert «Rock, Rock, Rock», «Thanks But No Thanks», «Bon Voyage» og «The Calm Before the Storm».
Mottaking
Nettsida Rotten Tomatoes har ei vurdering på 71% basert på 246 meldingar og ein gjennomsnittleg score på 6.70/10. Nettsida skreiv: «Ein draumande, delikat dans mellom farse og fantasi. Annette er ein flott, latterleg rockeopera med ei eksperimentell tilnærming til filmen sine emosjonelle ytterpunkt og er ein ambisiøs, om ikkje særeigen retur for regissør Leos Caraxtil.» På Metacritic har filmen ein vekta score på 67 av 100, basert på 51 kritikarar, som indikerer «generelt positive meldingar».
Twisted Lake
Twisted Lake er ein innsjø 200 meter nordaust for Cummings Cove vest på Signy Island. Han fekk dette namnet av UK Antarctic Place-Names Committee (UK-APC) på grunn av den særs ujamne kystlinja.
Milton Nascimento
Milton Nascimento er ein brasiliansk låtskrivar og multiinstrumentalist.
Han har turnert over heile verda. Nascimento har vunne fem Grammyprisar, inkludert beste verdsmusikkalbum i 1997 for Nascimento.
Julelåt
Julelåt eller julesingel er eit musikkstykke laga spesielt til jul. Omgrepet er særleg knytt til ulike sjangrar av populærmusikk, og kan visa til nyskrivne stykke eller innspelingar av eldre songar med juletilknytting. Som regel blir julelåtar gjevne ut ganske tett opptil jula.
Det er vanleg å spela julelåtar på radio, i handels-, festleg og privat samanheng ved juletider. Julemusikk kan gje artistar og låtskrivarar gode sal og speleinntekter, i nokre høve i år etter år. I fleire land er det rekna som svært gjævt å nå førsteplassen på hitlista til jul (ofte kjend som «Christmas number one»). I nokre høver blir julelåtar laga og selde eller framførte til inntekt for veldedige føremål. Julelåtar kan også samlast på juleplater, gjevne ut av éi musikkgruppe eller som samleplate.
Innhald
Julelåtar kan vera tradisjonelle julesongar eller laga for å likna på desse, men kan også ha eit vidare innhald. Medan mange tek for seg hendingar knytt til juleevangeliet eller ei vanleg julefeiring, kan ein del julelåtar vera mindre «koselege», som i «Do They Know It's Christmas?», dei kan vera morosame eller ha ein ironisk distanse til jula, som «Julekveld i skogen» eller «Fairytale of New York», eller ha ein politisk bodskap, som «Happy Xmas (War Is Over)».
Julelåtar i Australia
Jul i Australia inneheld element både frå julefeiring frå den nordlege halvkula, og meir lokale delar knytt til lokal årstid og kultur. Julelåtar med australsk innhald er mellom anna «The Three Drovers» av John Wheeler, «Six White Boomers» av Rolf Harris, «Aussie Jingle Bells» av Colin Buchanan og fleire australske versjonar av «Twelve Days of Christmas» der dei europeiske gåvene er bytta ut med australske dyr, personar og hendingar.
Julelåtar i Noreg
I Noreg kan julelåtar omfatta tradisjonelle julesongar og meir kompliserte eller skjemtande songar med julemotiv. Nokre kjende julelåtar er henta frå syngespel eller filmar, som «Sonjas sang til julestjernen» frå Reisen til Julestjernen eller «Hei hå, nå er det jul igjen» frå Putti Plutti Pott og Julenissens skjegg.
Det er vanleg å framføra eller spela ein del utanlandske julesongar, på originalspråk eller i omsetjing, som svenske «Nå er det jul igjen» og «O helga natt» eller engelske «Bjelleklang» og «White Christmas». Samtidig blir det stadig laga nye norske julelåtar.
Julelåtar i Storbritannia
Den britiske musikkindustrien har laga offisielle oversyn over mestseljande låtar kvar veke sidan 1950-talet. Førsteplassen i veka som inneheld juledag har særskild store salstal og er gjev å vinna. Mange år har denne plassen blitt teken av den mestseljande singelen det året, men reine julelåtar, morosame eller veldedige låtar kan også oppnå topplassering.
Mestseljande julesinglar med juletema er mellom anna «Christmas Alphabet» med Dickie Valentine i 1955 og «Mary's Boy Child» med Harry Belafonte i 1957. Den første julesingelen gjeven ut særskild for å tevla om førsteplassen var Slade sin «Merry Xmas Everybody» i 1973. Seinare har «Do They Know It's Christmas?» nådd førsteplassen som veldedig singel ved to ulike høve, framført av ulike supergrupper.
Tydinga av ein storseljande julelåt går fram i romanen About a Boy (1998) av Nick Hornby, der hovudpersonen lever av inntektene frå éin populær julelåt faren hans skreiv, og julefilmen Love Actually (2003), der eitt av plotta dreier seg om ei aldrande rockestjerne sitt forsøk på å nå førsteplassen.
Julelåtar i USA
Dei mest spelte julelåtane i USA blir samla og gjevne ut årleg av American Society of Composers and Publishers (ASCAP). Songane er ofte sekulære i tonen, med meir vekt på vinter, julefeiring og liknande. Svært mange av dei mest populære låtane er skrivne av jødar, som ikkje har tradisjon for å feira jul. Lista under oppgjev dei 25 mest spelte julelåtane i dei første 5 åra etter 2000:
Mark Rutte
Mark Rutte er ein nederlandsk politikar frå Haag, som har vore statsminister i Nederland sidan 14. oktober 2010. Han har elles vore leiar i det liberalistiske høgrepartiet Volkspartij voor Vrijheid en Democratie (VVD) sidan 29. mai 2006.
Rutte entra politikken då han i ein toårsperiode, 2002-04, var statssekretær for sosial- og arbeidsspørsmål. Deretter var han i ein ny toårsperiode statssekretær for utdanning, kultur og forskning, til dess han sommaren 2006 vart vald til formann i VVD. Han var partiet sin toppkandidat ved parlamentsvalet i 2006, der VVD vart det fjerde største med sine 22 mandat. Sidan dei tre største partia skipa regjering, vart Rutte opposisjonsleiar i parlamentet.
Gjennom parlamentsvalet i juni 2010 vart VVD det største partiet med sine 31 representantar i ei nasjonalforsamling med 150 folkevalde. Etter langvarige forhandlingar vart Rutte statsminister 14. oktober, og leiar av den fyrste mindretalsregjeringa i Nederland etter andre verdskrigen. Regjeringskoalisjonen bestod av VVD og kristlegdemokratane i CDA, med parlamentarisk stønad frå det høgreorienterte Fridomspartiet. Strid om nedskjeringar i den nederlandske økonomien førte til at Fridomspartiet drog tilbake den parlamentarisk støtta til regjeringa i april 2012. Rutte søkte då avskjed, og det vart nytt parlamentsval i september 2012. VVD fekk 41 mandat i valet og heldt fram med å ha den største partigruppa i nasjonalforsamlinga. Rutte kunne halde fram som statsminister, frå 5.november 2012 som sjef for ei fleirtalsregjering der VVD styrte i samarbeid med Arbeidarpartiet (PvDA).
Ved parlamentsvalet mars 2017 fekk VVD åtte færre mandat, men var framleis partiet med størst oppslutning frå veljarane.
Narvik videregående skole
Utdanningstilbod
Narvik videregående skole gjev utdanning innan følgjande område:
Den faste skilsdomstolen
Den faste skilsdomstolen (fransk Cour permanente d'arbitrage, engelsk Permanent Court of Arbitration) er ein internasjonal domstol for frivillig løysing av konfliktar mellom statar.
Soge
Domstolen vart oppretta ved konvensjon i 1899 etter den første fredskonferansen i Haag. Traktaten vart revidert i 1907 etter den andre fredskonferansen i Haag. Domstolen handsamar no òg saker som har mellomstatlege organisasjonar og private som partar. I alt 115 statar er medlem av domstolen. Domstolen held til i Fredspalasset i Haag i Nederland.
Etter skipinga i 1899 vart nordmannen Gregers Gram utnemnd til skilsdommer. Sidan ein norsk-svensk grensekommisjon i 1897 ikkje vart samde om sjøgrensa ved Grisbådarna, der det var eit rikt hummerfiske, vart saka løyst ved skilsdom av Den faste skilsdomstolen, som fatta vedtaket sitt i 1909.
Dronninggambit
Dronninggambit er ei sjakkopning som blir definert av opningstrekka
Ei alternativ trekkrekkefølgje er 1.d4 d5 2.Sf3 Sf6 3.c4, som reduserer begge spelarar sine alternativ noko.
Opninga er ei av dei eldste av dei kjende opningane. Luis Ramirez Lucena skreiv om den allereie i 1497 og eit enda eldre manuskript som nemner den finst i Göttingen. Men opningstrekket 1.d4 var ikkje på moten, og dronninggambit blei ikkje spesielt populært før ei turnering i Wien i 1873. Den aukande populariteten skuldast at Steinitz og Tarrasch utvikla sjakkteorien, og at strategisk posisjonsspel blei kjent i aukande grad mot slutten av 1800-talet. Men deretter blei opninga svært populær dei neste tiåra, og i verdsmeisterskapsmatchen mellom Capablanca og Aleksandr Alekhin i 1927 blei denne opninga brukt i 32 av dei 34 partia.
Etter kvart har dronninggambit mista ein del av populariteten, mest fordi fleire indiske forsvar har blitt populære: 1...Sf6 med ...d5 utsett eller heilt utelete. Dronninggambit blir framleis spela på alle nivå, spesielt av spelarar som vil oppnå ei solid stilling, og utgjer ein viktig del av mange stormeistrar sitt opningsrepertoar.
Idear
Ved å spele 2.c4 går kvit straks til angrep på svart sin sentrumsbonde, for å byte ein flankebonde (den kvite c-bonden) med ein sentrumsbonde (svart sin d-bonde), og planlegg å spele 3.cxd5 følgt av 4.e4 med erobring av sentrum. Bonden på c4 kan slåast, difor namnet dronninggambit. Men sjølv om bonden på c4 kan slåast, er ikkje opninga eigenleg ein gambit, ettersom kvit med det lite spelte trekket 3.Da4+ med ein gong kan vinne bonden tilbake. Etter vanlegare trekk som 3.Sf3 eller 3.e4, kan svart prøve å halde på bonden, men det blir rekna som svært risikabelt.
Dronninggambit blir delt i to hovudkategoriar basert på svart sitt svar:
I mottatt dronninggambit spelar svart 2...dxc4, og gir mellombels opp sentrum til fordel for friare utvikling. I avslått dronninggambit forsvarar svart fotfestet sitt i sentrum på d5. Ofte vil svart bli ståande ein smule passivt, særleg på grunn av kvitfeltsløparen som er vanskeleg å aktivisere. Svart kjempar for utlikning ved å byte brikker og å frigjere stillinga si med bondeframstøyta ...c5 eller ...e5.
Studio Tan
Studio Tan er eit studioalbum av Frank Zappa, først gjeve ut i september 1978 på hans eige DiscReet Records. Det nådde 147. album på Billboard 200.
Rigel
Spektroskopiske estimat av avstanden til Rigel er mellom 700 og 900 lysår, medan parallaksemålingar frå Hipparcos-satellitten gav avstanden til å vere 860 lysår, med ein feilmargin på kring 9 %. Rigel A er ei blå superkjempe, med kring 21 solmassar, og skin kring 120 000 gonger kraftigare enn sola. Overflatetemperaturen hennar er kring 12 100 K.
Studio Tan
Bakgrunn
Tidleg i 1976 enda forholdet til Zappa med manager og forretningspartner Herb Cohen i ein rettstvist. Selskapet til Zappa og Cohen, DiscReet Records, vart distribuert av Warner Bros. Records. Då Zappa bad om å få kome overføre kontrakten sin frå DiscReet til Warner for å gjere spesielle prosjekt utan at Cohen var involvert, gjekk Warner først med på dette. Dette førte til utgjevinga av Zoot Allures i 1976 på Warner. Tidleg i 1977 leverte Zappa masterlydbanda til eit firedobbelt album kalla Läther. Men Warner endra stillinga si etter søksmål frå Cohen, og nekta å gje ut albumet, og hevd at Zappa i følgje kontrakten var nøydd til å gje ut fire album til for Warner på slekspaet DiscReet.
Etter Warner Bros. gav ut Zappa In New York, fortalte dei han at han framleis skulda dei fire album til. Han prøvde å få til ein distribusjonsavtale med Phonogram om å gje ut Läther på det nye selskapet Zappa Records. Dette førte til at Warner truga med søksmål, og hindra utgjevinga av Läther og tvang Zappa til å skrinlegge prosjektet. Sidan Zappa berre hadde levert lydbanda, vart tre individuelle album gjeve ut utan musikalske tilskrivingar. Warner fekk òg Gary Panter til å laga omslag, som ikkje var godkjend av Zappa. Då albumet først kom ut på CD i 1991 valde Zappa å gje dei ut som individuelle album, med Panter sine omslag. Songane på Studio Tan vart gjeven ut i andre versjonar då Läther omsider kom ut i 1996.
Innhald
Dei fire spora var opphavleg meint for det skrinlagde albumet Läther.
Eit utdrag av ein uutgjeven alternativ versjon av «Revised Music for Guitar and Low-Budget Orchestra» finst på samlealbum The Guitar World According to Frank Zappa frå 1987, med nye trommespor av Chad Wackerman.
Salslister
Album - Billboard (Nord-Amerika)
Ebbs
Ebbs er ein kommune i distriktet Kufstein i forbundslandet Tirol i Austerrike. Kommunen har ei flatevidd på 40 km² og i kring 5 500 ibuarar. Landsbyen Ebbs, der litt over halvparten av ibuarane i kommunen held hus, ligg 475 meter over havet. Mot vest grensar kommunen mot delstaten Bayern i Tyskland.
Omframt den store landsbyen Ebbs, omfattar kommunen tre mindre landsbyar og fem grender. Ibuarane pendlar for ein stor del til arbeid utanfor kommunen, elles er særleg turisme og sjølvstendig næringsverksemd viktigast for sysselsettinga.
Brösarp
Brösarp er ein tettstad i Tomelilla kommun i Skåne län i Sverige. I 2005 hadde tettstaden 700 innbyggjarar.
Brösarp ligg på Österlen, frå gammalt av med skysstasjon og gjestgjevari langs landevegen frå austkysten mot Ystad for dei som skulle til kontinentet. Brösarp har ein godt vitja museumsjernbane, Skånska järnvägar, som om sommaren trafikkerer Sankt Olof via Vitaby.
Samskipnadar med sete i Brösarp er Brösarps Idrottsförening (fotball og styrkeløft) og Andrarums Idrottsförening (orientering) samt Brösarps speideravdeling.
Brösarps backar
Brösarps backar er eit bakkelandskap i nærleiken av Brösarp. Bakkane, som er avleiringar frå den siste istida, vert halde opne på grunn av beiting. Dei er kalkhaldige og består først og fremst av sandjord. Området er kjent for den rike floraen sin.
Day of Radiance
Ambient 3: Day of Radiance er eit musikkalbum frå 1980 av den amerikanske ambient-musikaren Laraaji (alias Edward Larry Gordon) som vart produsert av Brian Eno.
Oversyn
Albumet er den tredje utgåve i Ambient-serien til Eno, som starta i 1978 med Music for Airports og The Plateaux of Mirror. Serien enda med On Land.
Samanlikna med resten av serien, er det lite elektroniske instrument og effektar på Day of Radiance. Laraaji nyttar fleire akustiske strengeinstrument, som dulcimer og 36-strenga sitar i open stemming.
Nick Jameson
Nick Jameson er ein USA-amerikansk skodespelar, songar, låtskrivar, musikar og plateprodusent, kanskje mest kjend for rolla som den russiske presidenten Juri Suvarov over tre sesongar av serien 24.
Jameson har òg hatt ein aktiv musikkarriere. Han var ei kort stund uoffisielt medlem av Foghat, og produserte fleire av albuma deira, inkludert Fool for the City med hitten «Slow Ride». Han har òg gjeve ut eit par soloalbum, Already Free og A Crowd of One sistnemnde med singelen «Weatherman», som gjekk inn på Billboard Hot 100.
Auli kyrkje
Auli kyrkje er ei langkyrkje i Nes kommune, Viken. Kyrkja vart oppført i 1904–05 ikkje langt frå der det stod ei kyrkje i mellomalderen.
Rommetveit skule
Rommetveit skule er ein offentleg barneskule på Rommetveit i Stord kommune. Rektor ved skulen er Britt Kristin Ladehaug.
Li i Åsane
Li er ein matrikkelgard i Åsane bydel i Bergen. Folketalet innanfor den gamle matrikkelgarden var 1516 i 2001. Det tettbygde området vert rekna som del av den samanhengjande tettstaden Bergen. Li ligg sentralt i Åsane, i området som også blir kalla Midtbygda i Åsane. Størsteparten av innsjøene Liavatnet og om lag halve Forvatnet ligg på området.
Leiglendingen på garden kjøpte garden frå jordeigaren i 1728. I 1969 var jordbruk ein deltidsgeskjeft for alle dei tre gardbrukarane på Li. Då den store utbygginga kom på 1970-talet, vart det heilt slutt på jordbruk her.
Gjert Gunnarson Bakke
Gjert Gunnarson Bakke (fødd 1786 i Jondal i Hardanger, døydde om lag 1855 på Tjørve på Lista) var mannen som skapte listerbåten. Han hadde lært båtbygging heime i Jondal. Han kom til Ore på Lista i 1815. For å lære å bygge austlandske båtar, reiste han til Tangvall i Søgne. Han starta arbeidet med å utvikle ein båt som var like god seglar som båtane på Austlandet, og som var like lettrodd som vestlandsbåtar. Han flytte til Tjørve på Lista. Der heldt han fram å bygge båtar. Etter å ha variert utsjånad og eigenskapar til båtane han bygde, enda han til slutt opp med den typen som i ettertid har vorte kalla kalla listerbåt eller listring.
Cupfinalen i fotball 2019/Menn
Cupfinalen for menn 2019 var den siste og avgjerande kampen i Noregsmeisterskapen i fotball for menn, den 114. cupfinalen i Noreg. Kampen stod mellom Viking Fotballklubb frå Stavanger og FK Haugesund. Finalen vart avvikla søndag 8. desember 2019 på Ullevaal Stadion i Oslo framfor 21 895 tilskodarar. Viking FK vann 1–0. Det var sjette gongen fotballklubben frå Stavanger fekk kongepokalen, førre NM-sigeren kom i 2001.
Laga
Viking sitt vinnarmannskap: Iven Austbø, Sondre Bjørshol, Runar Hove, Viljar Vevatne, Adrian Pereira, Kristian Thorstvedt, Kristoffer Løkberg, Johnny Furdal, Ylldren Ibrahimaj, Benjamin Källman og Zlatko Tripić (kaptein). Fredrik Torsteinbø kom på bana i det 67. minutt, Samúel Friðjónsson i det 75. minutt og Rolf Daniel Vikestøl i sluttminutta. Ut gjekk etter tur: Furdal, Løkberg, Tripić.
Haugesund mønstra: Helge Sandvik, Mikkel Desler, Doug Bergqvist, Benjamin Tiedemann Hansen, Thore B. Pedersen, Christian Grindheim (kaptein), Sondre Tronstad, Bruno Leite, Niklas Sandberg, Martin Samuelsen, Kristoffer Velde frå start. Mot slutten av oppgjeret måtte Bergqvist, Leite og Velde vike plass, inn kom Pascal Gregor, Krister Krygård og Ibrahima Koné.
Tenarmaskin
Tenarmaskin, eller berre tenar, er ei datamaskin som har som oppgåve å levera innhald til klientmaskinar når dei spør om det. Typiske døme er DNS-tenarar, vevtenarar, e-posttenarar og tenarmaskiner for musikk og videostrauming. Tenar- og klientmaskiner er kopla saman med eit pakkesvitsja nett, som til dømes eit lokalnett, eller det globale Internett.
Maskinvare
Maskinvaren i tenarmaskiner varier med kor mykje innhald dei handsamar og kan vera alt frå ein liten mikrokontroller til store distribuerte installasjonar av multiprosessormaskiner.
Store installasjonar
Tenarar som handsamar mykje innhald, som til dømes Wikipedia, er ofte hierarkisk oppbygde, med fleire tenarar som deler lasta mellom seg. I tillegg til stor kapasitet er òg hierarkisk arkitekturar meir robuste mot feil. Store installasjonar nyttar ofte bladtenarar, plasserte i rack i eit tenarrom med eige kjøleanlegg. Viktige installasjonar er alltid utstyrte med RAID-platelager og avbrotsfri energiforsyning (UPS). Som oftast er det installert eigen maskinvare for sikkerheitskopiering, som kan nytta teknologi som magnetisk tape eller RAID-diskar.
Små installasjonar
Småføretak og privatpersonar set ofte opp eigne tenarmaskiner. Slike installasjonar har lite trafikk og treng ikkje så kraftig maskinvare. Ein utdatert arbeidsstasjonar kan vera alt som trengst.
Innbaka system
Vevtenarar som er ein del av eit innbaka system, som til dømes ein router, treng ikkje å ha så stor kapasitet og køyrer ofte på ein mikrokontroller eller ei FPGA og lagrar data i flashminne.
Programvare
Operativsystemet til ei tenarmaskin har litt andre krav enn operativsystemet til ein arbeidsstasjon. Stabilitet og lett vedlikehald er mellom dei viktigaste eigenskapane. UNIX/Linux-baserte operativsystem er kjent for å vera stabile og høver godt som tenaroperativsystem. Mange profesjonelle systemprogrammerarar og administratorar førtrekkjer å arbeida på kommandolinenivå, så på tenarar plasserte i eit eige tenarrom treng ein ikkje å installera eit grafiske brukargrensesnitt. Fråvær av eit brukargrensesnitt har òg den føremonen at det er mindre programvare å oppdatera og vedlikehalda. I små installasjonar er LAMP-tenarar populære, både av di ein ikkje treng betala lisens og av di dei er enkle å installera og vedlikehalda.
Asosa
Asosa (også Asossa, amharisk skrift አሶሳ) er ein by vest i Etiopia som er regionshovudstad i Benishangul-Gumuz. Asosa er også administrasjonsby for eit distrikt (wereda) med same namn. Folketalet var rekna til 34 313 i 2011. Asosa er delt inn i fire administrativa kebele med nummer frå 1 til 4.
Tana og Varanger Museumssiida
Tana og Varanger museumssiida (nordsamisk Deanu ja Várjjat Museasiida) er ei museumsstifting som omfattar lokale samiske museum i Sør-Varanger, Tana og Nesseby kommunar aust i Finnmark.
Cape Ross
Cape Ross er eit granittnes 8 nautiske mil (15 km) nord for Cape Archer på kysten av Victoria Land. Det vart først kartlagd av den britiske antarktiskekspedisjonen (1907–09) som namngav det etter sir James Clark Ross, som oppdaga Rosshavet og Victoria Land.
Tana og Varanger Museumssiida
Stiftinga Tana og Varanger museumssiida blei skipa i 2010 med Sametinget, Sør-Varanger kommune, Nesseby kommune og Tana kommune som stiftarar. Ho har ansvar for den daglege drifta, medan dei respektive kommunane eig museumsbygningane og samlingane deira. Organisasjonen har hovudkvarter ved Varanger Samiske Museum i Varangerbotn.
I Tana og Varanger museumssiida inngår:
Museum Nord - Narvik
Museum Nord - Narvik, tidlegare Ofoten museum, er eit museum i Narvik i Nordland. Museet er ei avdeling av Museum Nord, og ligg i ei bygning frå 1902 som vart nytta som administrasjon for NSB. Museet sine utstillingar tar føre seg historien til Narvik, bygginga av Ofotbanen, utskipinga av malm og det daglege livet i byen.
Bygninga, som ligg i Administrasjonsveien 3, blei okkupert av tyske styrkar under andre verdskrigen. I 1995 blei ho gjord om til museum.
Hanekamp
Hanekamp er ein dyreidrett der ein arrangerer ein kamp mellom to spesielt oppdretta hanar. Kampar føregår som regel til ein hane døyr eller ikkje kan slost meir, og blir i dag gjerne rekna som ein blodsport som er forboden i mange land.
Kamphanar er særskilde hønsetypar som liknar meir på ville jungelhøns enn mange andre tamhøns.
Historie
Hanekamp er ein særs gammal aktivitet. Ein utbreidd teori om domestiseringa av høns seier at det først og fremst var for denne bruken folk heldt fuglane, og ikkje for egga eller kjøtet.
Hanekamp blei arrangert som folkeforlysting blant grekarar og romarar i antikken. Det var lenge utbreidd i Europa, og er framleis populært i Latin-Amerika, Karibia og Søraust-Asia i samband med veddemål. I dag har fleire land forbod mot arrangement av hanekampar.
Ingenmannsland
Ingenmannsland er ei nemning på eit område som ligg mellom grenselinjene til to statar, eller langs fronten mellom to krigførende maktar. Då slike område ikkje er underlagt nasjonale lovbestemmelser, gjeld i staden internasjonal{{e rettsreglar og Genèvekonvensjonen. Slik er det òg ei nemning for omstridde område eller områr ein stat ikkje vil ta kontroll over då ein er usikker på kva for internasjonale reaksjonar det vil kunna frambringe.
Historisk er begripe vorte brukt om eit område utanfor London, som ingen har vedkjent seg eigedomsretten til. Detta vart brukt som fyllplass og henrettelsested, der dei avretta vart hengjande til skrekk og åtvaring.
Omgrepet kom særleg i bruk under skyttergravskrigen under første verdskrig, som nemning på området mellom dei tyske og dei allierte skyttergravene. Dette området varierte mellom å vera svært smalt eller ganske breitt, men var livsfarleg å ferdast i då dei var dekt av skyttere og maskingevær frå begge sider, minelagt og fylt med piggtråd og ofte døydde soldatar. Det var gjennom desse områda kvar og ein offensiv måtte røra seg.
Jazzgruppa Atomic
Atomic er ei svensk-norsk jazzkvintett som vart skipa i 1999. Atomic er ei rein mannsgruppe og består av tre nordmenn og to svenskar; alle erfarne jazzmusikarar. Platedebuten deira kom i 2001 med Feet Music. To år seinare fylgde dei opp med cd-en Boom Boom. Under utdelinga av Spellemannprisen 2003 vann Atomic i kategorien for jazz med denne siste plata.
I 2005 gav Atomic ut liveplata The Bikini Tapes som bestod av heile tre cd-ar. Plata inneheldt både nye komposisjonar, songar frå dei to førre platene, samarbeid med jazzgruppa School Days samt ei nyinnspeling av «Pyramid Song» av Radiohead. Fredrik Ljungkvist var hovudkomponisten på The Bikini Tapes.
Neste studioalbum av Atomic fekk tittelen Happy New Ears! og kom i 2006. Igjen vart Atomic tildelt ein Spellemann i kategorien jazz, denne gongen under Spellemannprisen 2006. I 2009 gav Atomic ut ei ny liveplate, Retrograde som igjen er ei samling av tre cd-ar, med både gamalt og nytt stoff.
Songen Pretzel Logic
Billboard skildra «Pretzel Logic» som ein «bluesaktig rockehit» og roste vokalen, produksjonen og «det fengande instrumentale refrenget. Rolling Stone-kritikaren Bud Scoppa skildra «Pretzel Logic» som ein av dei meir ordinære songane på albumet og kalla han ein «modifisert blues».
Andre versjonar
I 1987 vart songen spelt av Hiram Bullock på albumet sitt Give It What You Got.
Eit konsertopptak av INXS vart spelt inn på konserten Moontan Double J Concert At Manly Vale Hotel, October 1980. Ei innspeling finst på samleplata Stay Young 1979–1982.
New York Rock and Soul Revue spelte han inn i 1991, leia av Donald Fagen.
Songen vart framført av The Warren Haynes Band, frå Allman Brothers Band og Gov't Mule-leiaren Warren Haynes, som han skipa i 2010. I 2012 vart songen gjeven ut på albumet deira Live at The Moody Theater.
Brunnsberg
Brunnsberg er ein svensk tettstad i Älvdalens kommun i Dalarnas län i landskapet Dalarna. I 2005 hadde tettstaden 220 innbyggjarar. Brunnsberg ligg cirka femten kilometer nordvest for Älvdalen.
MF «Ullensvang»
MF «Ullensvang» er ei bilferje levert frå Ankerløkken Verft i Førde i juni 1986 til Hardanger Sunnhordlandske Dampskipsselskap (HSD). Ferja var då den største som hadde blitt levert til HSD med ein kapasitet på 134 personbileiningar og ei lengd på 87 meter. Ferja gjekk inn i ruta Sandvikvåg-Halhjem i lag med systerskipet MF «Stord» og gjekk i denne ruta fram til 2006.
Fram til i dag har ferja vore i flåten til HSD, HSD Sjø, Tide Sjø og Norled heile vegen.
Ulukke
27. november 2011 kolliderte ferja med supplybåten «Olympic Hera» i Stavanger grunna sterk vind. Ingen personar vart skada, men «Olympic Hera» fekk tydelege skadar i skroget.
Verdscupen i alpine greiner 2009/Menn
Verdscupen i alpine greiner for menn i 2009-sesongen tok til 26. oktober 2008 i Sölden i Austerrike og vart avslutta 15. mars 2009 i Åre i Sverige. Turneringa omfatta 35 renn og 36 individuelle tevlingar. Tevlingane fordelte seg på 10 slalåmrenn, 8 storslalåmrenn, 5 super-g-renn, 9 utforrenn, 3 superkombinasjonar og ei kombinasjonstevling, den siste basert på allereie avvikla enkeltrenn i slalåm og utfor. Sesongen vart avslutta med ei lagtevling for menn/kvinner.
Norske Aksel Lund Svindal sikra seg FIS-pokalen for andre gong, to år etter den fyrste triumfen. Benjamin Raich frå Austerrike kom andre- og Didier Cuche frå Sveits på tredjeplass.
Bangor University
Bangor University (walisisk Prifysgol Bangor) er eit walisisk universitet basert i byen Bangor i grevskapet Gwynedd i Nord-Wales. Det vart grunnlagt i 1884 og var ein av dei grunnleggande institusjonane i det tidlegare føderale University of Wales. Det har gjennom det meste av historia vore offisielt kjend som University of Wales, Bangor (UWB) (walisisk Prifysgol Cymru, Bangor), men frå september 2007 skifta universitetet namn til Bangor University, og vart sjølvstendig frå University of Wales. Etter ei undersøking i 2008 vart nesten halvparten av all forsking ved Bangor University rekna som verdsleiande. Bangor er rangert som det 251 beste universitetet i verda. Det er òg det høgast rangerte universitetet i Wales og er eit av dei femten høgast rangerte i Storbritannia.
Historie
Universitetet vart grunnlagd under namnet University College of North Wales den 18. oktober 1884. Det fekk det formelle chartret sitt året etter. Det opphavlege lokalet var ein gammal skysstasjon, som hadde god plass til dei 58 studentane og staben. I 1911 flytta universitetet til ein ny og mykje større bygning, som no er den gamle delen av Main Arts Building.
I 1967 heldt Maharishi Mahesh Yogi ein forelesning om transcendental meditasjon. Under denne forelesninga fekk medlemmane av The Beatles vita at manageren deira Brian Epstein var daud.
I 1996 vart det walisiskspråklege universitetet Coleg Normal innlema.
Dadaisme
Dadaisme var ei kulturell rørsle driven fram av ein del målarar og forfattarar i tida frå straks føre fyrste verdskrigen til særleg 1930-talet. Aktørane, dadaistane uttrykte seg gjennom biletkunst, litteratur, teater og grafisk design, og dessutan gjennom manifest, offentlege markeringar, demonstrasjonar og publikasjonar.
Soge
Dadaismen var ein samfunnskritisk reaksjon mot dei etablerte kulturelle og sosiale miljøa i Frankrike, Sveits og Tyskland i tida etter 1910 og under fyrste verdskrigen. Retninga henta idear og førestillingar frå nihilismen og praktiserte eit anti-estetisk kunst- og kultursyn. Viktige tildriv for dadaist-kunstnarane var ein open forakt for det borgarlege samfunnet og den gru som krig(en) vekte. Dadaistane baserte sine gjerningar på planlagt irrasjonell åtferd, anarki og kynisme, og avviste alle reglar for skjønnheit og sosial organisasjon.
I USA etablerte ein krins av dadaistar seg rundt galleriet til fotografen Alfred Stieglitz og i atelieret til ekteparet Louise og Walter Arensberg i New York. Man Ray og tilreisande europearar som Francis Picabia og Marcel Duchamp var sentrale aktørar i det nordamerikanske dadaist-miljøet. Mange av dadaistane samarbeidde med og let seg inspirere av dei nærslekta surrealist-miljøa.
André Breton, Francis Picabia, Marcel Duchamp, Man Ray, Tristan Tzara, Max Ernst, Guillaume Apollinaire og Kurt Schwitters var sentrale namn innanfor dadaismen.
Dadaisme har påverka andre og seinare avantgardistiske og samfunnskritiske rørsler. Her kan ein nemne kunstmiljø som fluxus-rørsla, amerikansk popkunst og situasjonismen.
Cape Sastrugi
Cape Sastrugi er eit spisst nes på vestsida av Deep Freeze Range, 1,5 nautiske mil (2,8 km) nordvest for Snowy Point og oppom den nordlege delen av Nansen Ice Sheet i Victoria Land. Det vart først utforska av Northern Party under Terra Nova-ekspedisjonen, 1910–13, og det fekk dette namnet av dei på grunn av store og omfattande sastrugi som hindra laget då dei kom til dette neset.
Flaktveit
Flaktveit er ein matrikkelgard i Åsane bydel i Bergen. Folketalet innanfor den gamle matrikkelgarden var 5439 i 2001. Det tettbygde området vert rekna som del av den samanhengjande tettstaden Bergen. Flaktveit ligg sentralt i Åsane. Størsteparten av innsjøen Hjortlandsstemma ligg innanfor Flaktveit.
Frå siste del av 1970-talet opplevde Flaktveit ein enorm folkeauke i samband med utbygging av bustadfelt. I 2001 budde 14,5 % av folket i Åsane innanfor grensene til matrikkelgarden Flaktveit. Bustadområda er prega av lågblokker og rekkjehus, med ein del einebustader. Her ligg òg barneskulen Flaktveit skule. Den store utbygginga på kort tid førte ei tid på 1980-talet til ein del sosiale problem på Flaktveit, som gav området mykje negativ omtale. Utover 1990-åra vart utviklinga snudd i meir positiv retning. Nedgang i kriminalitet og auke i bustadprisar er teikn på den positive utviklinga.
Saalfeld/Saale
Saalfeld/Saale er ein by og ein kommune søraust i delstaten Thüringen i Tyskland, krinshovudstad i landkrinsen Saalfeld-Rudolstadt. Kommunen har ei flatevidd på 145,6 km² og 29 000 ibuarar. Byen ligg 235 meter over havet langs elva Saale.
Flaktveit
Leiglendingane på garden kjøpte garden frå jordeigaren i 1775 og 1776. Gardsdrifta på Flaktveit vart stort sett avvikla i andre halvdel av 1970-åra, men endå etter 1980 var det sauedrift på eitt bruk. Det er no heilt slutt på jordbruket på Flaktveit.
UFO Club
UFO Club var ein kjend, men kortvarig undergrunnsklubb i London i 1960-åra, der mange kjende band på den tida spelte.
Historie
Den opphavlege avtalen med Blarney Club var at dei skulle nytte klubben dei siste to fredagane i desember. Boyd og Hopkins hadde starta klubben fordi dei trong pengar og var usikre på kor mykje publikum dei kunne få. Men som Boyd seinare skreiv, «frikar kom ut av treverket frå heile byen og me gjekk med overskot.».
Pink Floyd vart booka for dei første to fredagane og igjen då klubben heldt fram utover i 1967 etter at dei hadde fått suksess. Dei første konsertane blanda musikk med lysshow, avantgard-filmar, lysbileteshow og danseshow.
Hopkins og Boyd byrja å sjå seg om etter eit nytt «husband» for UFO. Dei valde Soft Machine, men starta òg å hyre andre band som var tiltrekte av ryktet til klubben. Av desse fann ein The Incredible String Band, Arthur Brown, Tomorrow og Procol Harum, som spelte der då «A Whiter Shade of Pale» låg på førsteplassen i listene.
Ein reklame med Flammarion-gravering i februarutgåva av The International Times for «UfOria! Festival of Love 10.30 till dawn» [sic] annonserte «feb.10 — the bonzo dog doodah band • flix–dali–bunuel • ginger johnson african drums» samt «feb 17 — soft machine • mark boyle projections • movies • food • erogenius 3 + 4».
Hapshash and the Coloured Coat, som bestod av Michael English og Nigel Waymouth, designa psykedeliske plakatar for å annonsere hendingane.
Suksessen til UFO Club vart undergangen deira — han var for liten til å ta imot dei mange som ønskte å kome inn. Slutten kom i juni 1967 då Hopkins vart fengsla for narkotikakriminalitet. Presset frå politiet mot klubben auka dei neste vekene, og vertane trekte tilbake leigeavtalen. Klubben flytta så til The Roundhouse for eit par månader, men trass i at bygningen var forfallen, var leiga overdriven. Om ein stor artist som Jeff Beck spelte, gjekk UFO i null, men klubben tapte som regel pengar. I oktober vart UFO Club i the Roundhouse lagt ned.
Tana museum
Tana museum (Deanu musea/Tenon museuo) er eit museum med fokus på den elvesamiske kulturen i Tanadalen. Det ligg i Polmak i Tana kommune, der kommunen kjøpte inn Polmak gjestgiveri i 1985 for å driva museum. Museet definerer elvesamisk kultur som ein kultur som spring ut av eit «særpreget næringsgrunnlag knytta tett til fiske, utmarks- og jordbruk.»
Utesamlingane til museet består av hovudbygningen og tre andre hus knytte til gjestgjeveriet. I tillegg finst det tre andre bygningar, med opphav i kvar sin kultur: Masjokhuset, Hormastabburet og Laksefiskehytta. Masjokhuset har opphav i den finske/kvenske kulturen i dalen, Hormastabburet er eit tradisjonelt samisk skjelterskjå, medan Laksefiskehytta blei bygga rundt 1870 for å husa vitjande lakselordar.
Museet har elles ei samling elvebåtar, og ei utstilling av samiske kofter frå Tana.
Tana museum tilhøyrer kommunen, og er ein del av Tana og Varanger Museumssiida, saman med tre andre museum i Aust-Finnmark.
Museet deltar i bååstedeprosjektet for tilbakeføring av samiske gjenstandar frå Norsk Folkemuseum og Kulturhistorisk museum til samiske museum. Ein av gjenstandene tilbakeførte til Tanadalen er ei samisk hornlue.
Brunflo
Brunflo er ein tettstad i Östersunds kommun i Jämtlands län i landskapet Jämtland i Sverige. I 2005 hadde tettstaden 3 916 innbyggjarar. Brunflo ligg cirka 16 kilometer søraust for Östersund, i den indre delen av Brunfloviken i Storsjön, og er den nest største tettstaden i Jämtland.
Brunflo var tidlegare ein stasjonsby med tidstypisk Busetnad. Staden har utsikt over Storsjöbygden, med åkrar, skog og sjø. Ein kan reise til Brunflo med lokaltog eller buss frå Östersund. Det går òg fjernbusser frå Sundsvall, Mora og Stockholm. Hovudvegene E45 og E14 passerer gjennom staden.
Brunflo kyrkje og kastal (forvansking av kastell) ligg like utanfor sentrum. Kastalen er eit av dei merkelegaste byggverka i nordre Sverige frå mellomalderen, spesifikt 1100-talet. Under dei mange krigane på 1600-talet blei kastalen brukt som forsvarsverk. Dette var i 1644, då det raste kamper rundt kyrkja og lagmannsgarden, som låg 500 m nord for kyrkja. Lagmannsgarden i Jämtland Hagnastadha er frå folkevandringstida, og blei i mellomalderen sete for alle lagmenn i Jämtland fram til 1645, då Jämtland blei eit svensk landskap.
Den lokale industrien har i lang tid vore dominert av bryting av den lokale ordovisiske kalksteinen. Gusta Stenmuseum skildrer Brunflos tradisjon med bryting av kalkstein.
Bakgrunnsstoff
frå nb
Stankstorkenebb
Stankstorkenebb eller urakatt er ei urt i storkenebbfamilien. Utbreiinga er sirkumpolar.
Planta er kring 20 cm høg, har greina raudfarga stengel og trekopla findelte raudfarga blad. Begerblada har lang brodd. Kronblada er raude og kvitstripa. Planten har ei katteaktig lukt. Han blømer kring juli på berg og i ur.
Stankstorkenebb finst i Noreg nord til Troms. Han er funnen opp til 850 m i Voss.
Beit Shemesh
Beit Shemesh eller Bet Shemesh (hebraisk בֵּית שֶׁמֶשׁ; gresk Βαιθσαμύς; latinsk Bethsames) er ein by som ligg kring 30 km vest for Jerusalem i Israel i Jerusalem distrikt. Han hadde 80 600 innbyggjarar i 2010. Historia til Beit Shemesh går attende til før-bibelsk tid. Den moderne byen Beit Shemesh vart grunnlagd i 1950.
Antikken
Den antikke byen Beit Shemesh («solhuset» eller «soltempelet» på hebraisk) vart opphavleg namngjeven etter den kanaanittiske solgudinna Shemesh, som vart dyrka der i antikken. Ruinane av den gamle byen er framleis synleg på ein tell nær den moderne byen.
Beit Shemesh er først nemnt i Josvas 15 (som Bet-Sjemesj på norsk) som ein by i området til Juda-stamma på grensa mellom territoriet deira og territoriet til Dan-stamma. Seinare i Josva 21 vert Beit Shemesh nemnt som ein stad som er sett til sides for prestane av Levi-stamma, kohanim. Byen er nemnt i kapittel 6 i Første Samuelsbok som den første byen som Paktas ark vart frakta til på veg attende frå Filistia etter å ha blitt stolen av filistrane i eit slag. I Andre kongebok er Beit Shemesh igjen nemnt som åstad for slaget mellom Amaziah konge av Judea og Jehoash konge av Israel.
Då Babylonia øydela Judea, vart vassverka i Beit Shemesh gøymd og tildekt, og ikkje funnen att før 2004. Så då jødane kom attende til området, i perioden kring Det andre tempelet, vart ikkje byen bygd opp att, slik mange andre stader i nærleiken vart, som Beit Guvrin, Maresha og andre. Småbyane Dayr Raban og Dayr Rafat nytta derfor stein frå denne byen til å bygge sine bygg. I nærleiken finst òg ein førhistorisk megalittisk sirkel, som truleg var knytt til gudsdyrkinga i Beit Shemesh.
Det er funne spor frå eit kloster og andre spor frå den bysantinske perioden.
Moderne tid
Seint på 1800-talet vart staden nytta som bustad av lokale arbarar under innhaustinga. Den vesle moskéen Abu Mizar låg der.
Under den arabisk-israelske krigen i 1948 invaderte den egyptiske armeen området og sette opp ein militærpost på ein ås som seinare vart Beit Shemesh. Posten skifta hender fleire gonger under kampane.
I 1952 vart dei første permanente husa bygde i Beit Shemesh, etter at det hadde lege ein flyktningleir der sidan 1950. Byen vart ein typisk utviklingsby med stort sett nordafrikanske immigrantar som innbyggjarar.
BL Lacertae-objekt
BL Lacertae-objekt er ein type aktiv galaksekjerne som har svake eller fråverande emisjonslinjer og hurtig variasjon. Prototypen av BL Lacertae-objekt, BL Lacertae, trudde ein først var ei variabel stjerna før ein observerte den svake galaksen som omgav objektet, og ein kunne slå fast at objektet var av ekstragalaktisk natur.
Det er tenkt at BL Lacertae-objekt er kvasistellare objekt, som til dømes ein kvasar, eller radiogalaksar som ein ser langs ein relativistisk jetstråle.
Nokre BL Lacertae-objekt har blitt oppdaga ved dei høgaste fotonenerginivåa, 1 TeV, noko som indikerer at fotona er sendte ut i ein smal vinkel (til liks med gammaglimt); elles ville strålinga bli mist til pardanning av materie i kjelda.
Seriate
Seriate er ein kommune i provinsen Bergamo i Lombardia i Italia. Kommunen, som ligg vel fire kilometer søraust for Bergamo, har vel 25 000 ibuarar og har eit areal på 12 km².
Kommunen Seriate omfattar også landsbyane Comonte, Cassinone og Paderno.
Radial
Radial kan vise til
NorthKid
NorthKid er eit norsk popband frå Alta og Hasvik som vart skipa i 2017. Bandet deltok i Melodi Grand Prix 2022 med låten «Someone», og fekk ein andreplass i finalen, bak vinnaren Subwoolfer.
Bakgrunn
Historia til bandet byrja rundt 2010, då altaværingane Helge Moen og Håkon Guttormsen byrja å spele og skrive musikk saman med nokre vennar. Etter ein konsert med det lokale bandet «Shameless Lisa and the Hormonal River of Boys» på Ungdommens hus i Alta i 2013, vart kameratane inspirerte til å starte sitt eige band. Bandet fekk namnet «Approaching Pluto», og dei spela konsertar både lokalt i Finnmark og utanlands, nærare bestemt i Russland, Finland, Sverige og England.
Etter nokre år med rock i Approaching Pluto valde bandet å endre sjangeren i retning av pop, og dei endra namnet til NorthKid. Gruppa fekk med seg Bilal Saab som vokalist, og starta eit profesjonelt samarbeid med musikkprodusenten Kåre Vestrheim. Etter eit par coverutgjevingar og framsyningar på lokale festivalar i Troms og Finnmark, slapp bandet debutsingelen «Firefly» i november 2017. Låten skreiv dei sjølv saman med Jesper Borgen, Mike Hartung og samarbeidspartneren Vestrheim. Dei neste åra følgde ei rekkje nye singlar, og hovudvokalisten Bilal Saab deltok i, og vann, Stjernekamp på NRK1 hausten 2019. Men konsertverksemda til bandet vart kraftig avgrensa i 2020 og 2021 på grunn av koronapandemien og medfølgjande restriksjonar for kulturliv og folkesamlingar.
Breistein
Breistein er ein matrikkelgard i Åsane bydel i Bergen. Folketalet innanfor den gamle matrikkelgarden var 642 i 2001. Det tettbygde området vert rekna som del av tettstaden Hylkje, med. Breistein ligg aust i Åsane, ved Sørfjorden. I sør ligg bydelen Arna.